السلام عليكم ورحمة الله وبركاته اهلا بحضراتكم في المقطع رقم. خمسمية وتلاتة من مقاطع حظر التجول والحلقة الرابعة من حلقات تدبر سورة محمد. ارجو من حضراتكم تجيبوا المصاحف وافتح معي سورة محمد واقرا معي الاية تلتاشر
اعوذ بالله السميع العليم من الشيطان الرجيم وكأين من قرية هي اشد قوة من قريتك التي اخرجتك اهلك فلا ناصر لهم عاوز تفهم الاية دي فكر نفسك كده او اعمل في حسابك كده حط في اعتبارك ان الصورة دي نزلت في المرحلة
اه يعني في النص التاني من المرحلة المكية ما قبل الحديبية فتخيل كده كفار قريش لما يسمعوا الاية اربعة اللي ربنا بيأمر فيها المسلمين وبيقول لهم بصوا معي في الاية اربعة
وتخيل كفار قريش هيستقبلوها ازاي وربنا بيقول للمسلمين في القرآن فاذا لقيتم الذين كفروا فضرب الرقاب حتى اذا افخنتموهم فشدوا الوفاق. فاما منا بعد واما فداء اكيد لما يسمعوا الكلام ده هيسخروا منه يعني
على ايه كل ده يعني؟ يعني هزمتونا في بدر هزمناكم في احد والاحزاب قامت علينا ريح خلعت خيامنا فمشينا لكن ما حصلش قتال وما هزمتوناش فايه بقى فضرب الرقاب واشدوا يعني على ايه كل ده يعني
اوعوا تكونوا فاكرين نفسكم يا مسلمين هتخوفونا بالكلام ده ما تنسوش نفسكم دي مكة. اللي كل العرب هيقفوا وينصروها يوم ما يحصل حرب مع اهل مكة كل العرب هيبقوا آآ مسافة السكة. هيكونوا عندنا وبينشرونا
ده اكيد اللي بيدور في عقولهم لان الاية اربعة فيها استعلاء شديد جدا عليهم. وكأن المسلمين اقوى منهم بكتير. والنصر مضمون. وربنا بيعطي المسلمين تعليمات عامله ازاي مع الاسرى كمان! ده خلاص احنا كسبنا بقى
فاكيد في شعور عند الكفار بالاهانة تجعلهم يسخروا من الكلام ده وكمان غير شعور الاهانة هم عندهم شعور بالثقة في النفس الزيادة عن اللزوم كونهم اهل مكة. مش اهل اي مدينة من مدن الجزيرة العربية يعني
اقرا الاية تلتاشر كده وكأي من قرية يعني كم من قرية استفهام هدفه انه يعبر عن الكثرة كم من قرية وطبعا قرية قلنا قبل كده معناها آآ او عادة بيبقى معناها كناية عن اهل القرية. مش القرية نفسها
زي ما ابناء سيدنا يعقوب قالوا له واسأل القرية التي كنا فيها. يعني اسأل المصريين اللي هم اهل اهل مصر اللي موجودين في القافلة وكأين من قرية يعني وكم من قرية كمل معي هي اشد قوة من قريتك التي اخرجتك
كم قرية في الدنيا اقوى من قريتك اللي اخرجتك اللي هي مكة خلي بالك هنا في مقابلة قلنا المقابلة ذكر الشيء وعكسه هنا في مقابلة بين قريتك وفي نفس الوقت التي اخرجتك
يعني منين دي قريته ودول اهل قريته وفي نفس الوقت هم اللي بيطردوه وبيخرجوه وكأن الاية بتقول لك ان اهل مكة اضافوا لجرائمهم جريمة اخرى وهي قطع صلة الرحم ازاي يبقوا اهل قريته وهم اللي يخرجوه ويزلموه كده
لزلك استخدام تعبير قريتك وبعدها التي اخرجتك استخدام رائع جدا بيؤدي لهذا المعنى اللي يمس النخوة عند العرب يعني من ابيات معلقة طرفة ابن العبد. انتم عارفين القصائد الشعرية الكلاسيكية بتاعة العرب في الجاهلية كانت تعلق داخل
اسمها المعلقات معلقة عنترة بن شداد فيه كان شعراء كبار منهم طرفة ابن العبد عنده معلقة يقول فيها وظلم ذوي القربى اشد مضاضة على المرء من وقع الحسام المهند يعني الظلم بتاع ذوي القربى قرايبي اشد مضاضة يعني بيجرح اكتر بيقتل على المرء على الانسان
كان من وقع الحسام المهندي. الحسام يعني السيف المهني لحسام دي اسماء للسيف. الحسام والمهند والهندي والصفيحة والكندرون ازا ده شيء بيمس العرب اوي لما يكون ذوي القربى هم اللي بيزلموا الانسان. اقرا الاية تلتاشر تاني وكأين من قرية هي اشد من قرية
التي اخرجتك اهلكناهم فلا ناصر لهم كم قرية قبلهم ربنا اهلكها فلا ناصر لهم لم يساندها احد لم يحاول احد انقاذها الاشد منهم ربنا اهلكم ولم ينصرهم. يبقى انتم حد هينصركم اصلا
نفس الرسالة دي كانت في الاية عشرة والاية حداشر. بصوا معي في الاية عشرة والاية والاية حداشر افلم يسيروا في الارض فينظروا كيف كان عاقبة الذين من قبلهم دمر الله عليهم وللكافرين امثالها
ذلك بان الله مولى الذين امنوا وان الكافرين لا مولى لهم. يعني ربنا بيقول لهم ما تنسوش نفسكم وما تنسوش ضعفكم كل ما في الموضوع ان ربنا قد يجعل اهلاككم يا كفار قريش
على يد بشر اخرين وليس بصاعقة او بريح زي الامم الاخرى اللي قبلكم وحواليكم في الجزيرة العربية هود بحكيكم آآ في اليمن قوم آآ آآ صالح فوقيكم في آآ في في شمال الجزيرة العربية. وقوم شعيب برضو شمال الجزيرة
وقوم آآ لوط برضو شمال الجزيرة العربية حواليكم فكل الفرق ان ربنا قد يجعل اهلاكهم على ايد المسلمين ثم تجد الصورة تعلل يعني تدي لك العلة تقول لك السبب ان ربنا
بيحكم على ناس بالهلاك بينما بينصر ناس اخرين ليه ربنا يحكم على الناس بالهلاك وينصر اخرين اقرا اربعتاشر افمن كان على بينة من ربه كمن زين له سوء عمله واتبعوا اهواءهم
استفهام غرضه التعجب معقول يا جماعة هو ده سؤال اصلا؟ افمن كان على بينة من ربه كمن زين له سوء عمله الله! يعني ربنا هيساوي بين الاتنين دول ازاي! اللي ماشي صح زي ما ربنا قال له افمن كان على بينة من ربه
هيعامل زي اللي زين له الشيطان سوء عمل اعماله السيئة. كمن زين له سوء عمله صح صح بقى معي عشان الالتفات اللي جاي ده جميل جدا وده السؤال اللي حطيته على تويتر من نص ساعة
افمن كان على بينة من ربه مفرد بني ادم اهو ها كمن زين له سوء عمله. برضه مفرد واتبعوا اهواءهم زين له بني ادم واحد واتبعوا اهواءهم حصل التفات من المفرد للجمع
الطبيعي ان الاية كانت تمشي كده. افمن كان على بينة من ربه كمان زين له سوء عمله. واتبع اهواءه مسلا واتبع اهوائه تبع هواه تمشي كلها مفرد ان الاية ماشية مفرد مفرد ومرة واحدة راحت قالبة الى صيغة الجمع واتبعوا اهواءهم ليه ؟ بالرغم بقى من ان الاية ستاشر بص معي في اخر الاية ستاشر
بص في اخر الايستر اولئك الذين طبع الله على قلوبهم واتبعوا اهواءهم. ماشية كلها جمع بدون التفات طب ما كان ممكن الاية اربعتاشر تمشي كلها جمع من الاول برضو افمن كانوا على بينة من ربهم كمن زين لهم سوء عملهم واتبعوا اهواءهم. ماشي كلها جامعة ماشية. لكن ليه كده
ليه الاية اربعتاشر فيها الالتفات ده ليه ماشية مفرد مرة واحدة قلبت جمع في اخر كلمتين ليه واشمعنى الاية ستاشر ما فيش فيها التفاءات؟ مين يعرف؟ خدوا نص دقيقة حاولوا تفكروا فيها
في الاية دي كويس حاولوا تكتشفوا سر الالتفات ليه؟ في الاية اربعتاشر ليه افمن كان على بينة من ربه كمن زين له سوء عمله واتبعوا اهواءهم ليه منذ عشرين سانية كمان
هم دول مين يعني مين ده ربنا بيقول كمان زين له سوء عمله. ايه ايه؟ زين له ده مبني للمجهول يعني الشيطان زين له المعاصي قال له على الخمرة مشروبات روحية هتزود لك روحانياتك وتشيل الاكتئاب وقال له على العلاقات المحرمة لطيفة ولزيزة وربنا يا اخي غفور رحيم
وقال له على كل حاجة وحشة قالوا عليها حلوة زين له سوء عمله فممكن وانت بتقرا كده يصعب عليك مهما كان اه هو مزنب اه بس هو برضو ضحية وضحية الشيطان
الشيطان شاطر الشيطان ضحك عليه الشيطان زين له سوء عمله ده كده عقاب ربنا له ممكن يكون فيه شوية زلم اوبا فقبل ما الفكرة دي تتملك دماغك ربنا بيقول لك على طول الاية قبل ما تخلص تقول لك ايه اوعى يصعب عليك حد منهم
كلهم راحت جايبة لك بقى من الجامعة. كلهم عصوا ربنا لانهم اتبعوا اهواءهم. مش الشيطان هم ما عصوش ربنا عشان الشيطان زين لهم. الشيطان بيزين للناس كلها ما انت طول ما انت ماشي بتشوف اعلانات عن حاجات حرام وبتزينها لك
ما الشيطان زين للناس كلها. لكن اللي اللي عصوا ربنا هم اللي اتبعوا اهواءهم اقرا بقى اربعتاشر معي كده وافهم. افمن كان على بينة من ربه كمن زين له سوء عمله. قبل ما يصعب عليك الاية تقول لك
ده كلهم ولاد ستين في سبعين واتبعوا اهواءهم اوعوا يصعبوا عليك دي نقطة مهمة قوي بقى نفهمها. واحنا شرحناها باستفاضة في دورة التربية الروحية الانسان له عدة اعداء منهم الشيطان
الشيطان بيزين المعصية. الشيطان ما يقولكش ابدا اعصي ربنا ابدا يعني هو لما لما لما ضحك على ادم وحواء راح قال لهم ايه ما نهاكما ربكما عن تلكما الشجرة الا ان تكون ملكين
انتم لو تبقوا ملايكة او تكون من الخالدين. فازين لهم المعصية ما لهمش يلا اعصوا ربنا. هو ليه يعني يمنعكم من الاكل من مشاكل؟ لا ما عملش كده. قال لهم ده انتم لو كلتوا منها تبقوا ملايكة. يعني ايه ملايكة
يعني ما تعصوش ربنا ابدا. مش الملائكة لا يعصون الله ما امرهم فهم عصوا الله مرة عشان ما يعصوش ربنا بعد كده ابدا. شف دخلوهم من باب الدين عشان كده احنا لما بنقرا ربنا بيقول ايه
فاذا قرأت القرآن فاستعذ بالله من الشيطان الرجيم. ليه وانا استعذ بالله ليه؟ هو انا هقعد اعمل حاجة وحشة؟ ده انا بقرا قرآن. ايوة. الشيطان يدخل لك من باب القرآن
حضرتك شايف صوتك بقى جميل ازاي يدخلني فيك الغرور والكبر انت تستحق انت تمسك انت المقرئة مش الشيخ احمد. يبدأ بقى يشتغل معك. انت ازاي؟ طيب يبقى الانسان له عدة اعداء. منهم الشيطان بيزين المعصية
ومنهم النفس الامارة بالسوء انت عندك نفس واحدة ما عندكش مليون نفس. ما عندكش نفس مطمئنة ونفس امارة بالسوء ونفس اللوامة لا هي نفس واحدة بس نفسك دي لما تتملكها الشهوات والاهواء الهواء المزاج
لما يتملك من القلب بيبقى نفسك بتقلب الى نفس امارة بالسوء فلما القلب يسيطر عليه الاهواء والشهوات بيبقى القلب ضعيف ومش بيقاوم وسوسة الشيطان ان الشيطان اصلا ضعيف ربنا قال ان كيد الشيطان كان ضعيفا
الشيطان ده حمار ولا يعرف يضحك على حد فينا لو قلبه جامد بالتالي وسوسة الشيطان ما تجيبش مع الانسان نتيجة ما بتمسكش الا لو الانسان عامل اضعاف للمقاومة بتاعته ما عندوش آآ بيسموه ايه اللي هو
ما عندوش حصانة ما عندوش آآ مناعة. ما عندوش مناعة واحد بيضعف المناعة بتاعته بانه يستسلم للاهواء والشهوات. اقرا بقى الاية اربعتاشر كده انت هتفهمها افمن كان على بينة من ربه كمن زين له سوء عمله
قلب مم عمل ايه بقى ؟ عشان يقول لك ما حدش منهم اتزلم راح قالب ايه ؟ قلب قلب الى الجمع بقى. واتبعوا اهواءهم. كل واحد فيهم عسى ربنا لانه اتبع هواه. مش لان الشيطان زي اللي سوق عمله
لاحظ المقابلة بقى اللي في الاية. شفت باقول لكم سورة محمد كلها مقابلات من كان على بينة من ربه. يعني الامور واضحة بالنسبة له والبينة يعني الحجة لانها حصان هو راكب عليه
يقول لك من كان على بينة فهو كأن البينة دي الحجة دي حصان انت راكب فوقيه من كان على بينة من ربه ما هو مش حصان مهكع! وممكن يكون حصان تعبان! لا! ده حصان قوي! حجة من عند الله
بينة من ربه. يبقى كانك راكب حصان قوي بتاخده يمين تاخده شمال يوديك. تنجز اعمالك. خل بالك الصورة معظمها عن الاعمال اشي اعمال بتحبط واعمال بتضل واعمال بتنجح هو ده
يبقى انت راكب حصان اللي هو الحجة اللي من عند الله وبتتوجه بها اي مكان المقابل بقى كمن زين له سوء عمله واتبعوا اهواءهم. شايف السورة اللي في الاية صورة
عبد مشدود بحبل من رقبته واتبعه بيتبع. ماشي تابع. تابع للهوا بتاعه ولشهواته ييجي الشهوات وتجيبه يمين ييجي يمين تجيبه شمال ييجي شمال. بص المقابلة نفسها شفت الصورة عاملة ازاي جوة الاية؟ انت ما كنتش شايف الصورة دي قبل كده
ما كنتش شايف الصورة دي قبل كده. زي بالزبط انت عارف ان فيه العاب بتوريك مسلا صفحة كلها عبارة عن نقط سودا. وتقول لك ركز فيها هتكتشف الصورة. فتكتشف صورة شخص معه ابنه وماشيين في الشارع او امرأة بتحمل سبت
بس تبدأ تشوفها ايه لما تركز قوي في النقط دي والتركيب بتاع هي نفس الكلام. لو ركزت في الاية هتطلع منها سورة اقرا الاية تاني معي افمن كان على بينة من ربه
انه فارس راكب حصان قوي فمن زين له سوء عمله واتبعوا اهواءهم عبد مشدود بحبل بيتبع تابع عايز تقرا اكتر وتستمتع اكتر بمسألة التصوير اقرا كتاب التصوير الفني في القرآن
هيعلمك ازاي تطلع الصور الصور اللي جوة الايات. روعة من ده يمكن احلى كتاب قريته بعد القرآن الكريم. الكتاب ده لما قريته من خمسة وعشرين تلاتين سنة شعرت اني لم اقرأ القرآن من قبل لما جيت اقرا القرآن بعد كده
التصوير الفني في القرآن موجود. اوعى تحطه هيطلع لك بي دي اف على طول طبعا بتاع سيد قطب وكان على فكرة سيد قطب كان كاتب مسرحي هو اصلا له مسرحيات
نجيب محفوظ اللي هو اجازة نوبل اتكلم عنه كقدوة له في الكتابة المسرحية فيديو موجود عمرو اقرأ بقى الاية خمستاشر معي اقرأ الاية خمستاشر ودي مشكلة سد القبة على فكرة. انه لما كتب في الدين
كتب بريشة فنان فكلامه اسيء فهمه من ناس كتير للاسف يعني لكنه كان بيكتب بريشة فنان اقرا معي الاية خمستاشر مثل الجنة التي وعد المتقون فيها انهار من ماء غير اس
وانهار من لبن لم يتغير طعمه وانهار من خمر لذة للشاربين. وانهار من عسل مصفى. ولهم فيها من كل ثمرات ومغفرة من ربهم كمان هو خالد في النار. وسقوا ماء حميما
فقطع امعاءهم مين كان بيسأل امبارح ليه ربنا ما جعلش الناس كلها صالحين وقلنا ان ربنا اعطانا الحرية كاملة نختار بين الحق والباطل وبين لنا بمنتهى الوضوح ايه هو الحق وايه هو الباطل. وكمان عمل لنا محفزات تحفزنا على اختيار الحق
حاجات تانية تخوفنا من اننا نختار الباطل. اهي الاية خمستاشر فيها المحفزات والمخوفات شفت المقابلة برضه اهي بعد كل ده لسة عاوز ربنا يجعلك انسان صالح ما تجعل نفسك بقى. ده شيء غريب اوي
يعني بعد كل ده لما تختار الباطل او تختار الكفر او تختار الشرك او تختار الزلم او تختار الكزب او تختار الخيانة او تختار السرقة او القتل او تختار الغدر. تلوم ربنا
ده حاجة غريبة بجد يعني خمستاشر وشف كم المحفزات والمخوفات اللي فيها وكل ده عشان مصلحتك التحفيز عشان مصلحتك والتخويف عشان مصلحتك. ترغيب وترهيب مثل الجنة التي وعد المتقون. الجنة ما تتوصفش
لان فيها ما لا عين رأت ولا اذن سمعت. ازا هتوصف بالقياس على ايه فالاوصاف كلها اللي ربنا بيديها لنا هي امثلة لتقريب الصورة للاذهان فربنا بيستخدم متع الدنيا اللي احنا فاهمينها
عشان يوصف متع الاخرة اللي لا يتصورها عقل اصلا فيقول مثل الجنة التي وعد المتقون لانه قال في اخر الاية اتناشر بص الاية اتنشر. ان الله يدخل الذين امنوا وعملوا الصالحات جنات تجري من تحتها الانهار
اشرح لي بقى هل هي جنات كجنات وحدائق الدنيا وانهرها دي عاملة زي انهار الدنيا كمل الاية خمستاشر فيها انهار من ماء غيري اثم وانهار من لبن لم يتغير طعمه
وانهار من خمر لذة للشاربين وانهار من عسل مصفى في سورة النحل لما تدبرناها ربنا ذكر هذه المشروبات الاربعة كمشروبات في الدنيا من مشروبات الدنيا وعشان صورة النحل بعيدة انا طبعت لكم دي
يا جماعة فيكم اللي على اليوتيوب واللي على الفيسبوك المفروض انهم يشوفوها معدولة. لأ للاسف اليوتيوب هتشوفوها مقلوبة. مم. للاسف. يلا فيسبوك او افتح بقى سورة النحل من الاية خمسة وستين للاية تسعة وستين
ماشي لو تقدر تفتح سورة النحل يكون كويس ربنا بيقول ايه بقى النحل خمسة وستين. النحل على فكرة الصورة رقم ستاشر على ما ازكر. اه الاسراء سبعتاشر يبقى النحل ستاشر
والله انزل. احنا في الاية خمسة وستين. والله انزل من السماء ماء اول مشروب الماية فاحيا به الارض بعد موتها الماية بتوحي ان في ذلك لاية لقوم يسمعون خلي بالك نفس ترتيب المشروبات دي اللي فيه صورة محمد انهار الجنة. نفس الترتيب ماية اول حاجة
وان لكم في الانعام لعبرة. نسقيكم مما في بطونه. من بين فرث ودم لبنا خالص سائغا للشاربين. يبقى تاني حاجة ربنا زكرها اللبن كمعجزة وبيطلع من بطون الانعام بين الفرث اللي هو الفرث اللي هو
فضلات الطعام اللي جوة المصارين. حاجة يعني مقرفة جدا والدم. الدم ده نقطة دم واحدة تنزل في جردل لبن قد كده هتغير لونه ومع زلك يطلع اللبن من طالع من بين الدم والفرث
لبنا خالصا سائغا للشاربين. اللي واخد ريحة القرف اللي في المصارين بتاعة البهايم. ولا في شائبة دم قد كده معجزة كمل بقى ومن ثمرات النخيل والاعناب تتخذون منه سكرا ورزقا حسنا. انا في ذلك لاية لقوم
من ثمرات النخيل ومن الاعناب الناس بتعصر وبتعمل خمر الخمر ده بيسكروا به. سكرا وكمان من ثمرات النخيل والاعناب الناس بتاكل وبتاكل تشرب عصير عادي ورزقا حسنا واوحى ربك الى النحل
ان اتخذي من الجبال بيوتا ومن الشجر ومما يعرشون ثم كلي من كل الثمرات. فاسلكي سبل ربك ذللا يخرج من بطونها شراب مختلف الوانه فيه شفاء للناس. ان في ذلك لاية لقوم يتفكرون
يعني ربنا اوحى وربنا جاب ان هو اوحى للنحل ليه لان ده معناه ان اللي يتبع الوحي بينجح ده النحلة حشرة سمعت كلام ربنا اللي اوحى به لها وزرعه في فطرتها
كانت النتيجة انها بقت اكتر حشرة ناجحة اكتر طير ناجح وكمان بيفيد نفسه وبيفيد غيره وبيفيد المجتمع كله انه بيخرج العسل اللي فيه شفاء للناس انا نفسي بصراحة ترجعوا تتفرجوا على الحلقة رقم حداشر في سورة النحل
خلاص باختصار الماء يمثل الحياة اللبن يمثل الفطرة في حديث الاسراء والمعراج النبي عليه الصلاة والسلام قال ثم دخلت المسجد الاقصى فصليت فيه ركعتين ثم خرجت فجاءني جبريل عليه السلام باناء من خمر واناء من لبن
اللبن فقال جبريل اخترت الفطرة كان الخمر لسة ما حرمتش لم تحرم خلي بالك فاللبن يمثل الفطرة ربنا بيقول ومن الثمرات اللي هي ربنا بيخرجها لنا من الارض بالماء عشان كده الماء دايما يذكر في الاول لان بدون ماء ما كانش هيبقى فيه لبن ولا كان هيبقى فيه خمر ولا
كان هيبقى فيه عسل ولكن انا ببيع حياة اصلا طيب خلينا انا بقول لكم اهو انا مش عايز اخش تاني في القصة دي عشان ما ناخدش وقت طويل ارجوكم اتفرجوا على الحلقة حداشر في سورة النحل
ليك اللي انا عايز اقوله الاتي انه الماء بيمثل عادة الوحي اللي بينزل على الارض الماء بيحيي الارض الميتة والوحي يحيي القلوب الميتة. وده الوارد في حديث النبي صلى الله عليه وسلم. حديث متفق عليه
ان مثل ما بعثني الله به من الهدى والعلم. الوحي اللي ربنا اداه له كمثل كمثل غيث يعني مطر. اصاب ارضا فكانت طائفة طائفة من هذه الارض يعني بعض القلوب
طيبة قبلت الماء يعني قلوب قبلت الوحي فانبتت الكلأ والعشب الكثير. بقت منتجة وفادت الناس وكان منها اجاذب امسكت الماء فنفع الله بها بها الناس فشربوا منها وسقوا وزرعوا. ومنها قلوب
خدت المية راحت مرجعاها للناس خدت الوحي وراحت علمته للناس وفادت الناس بالانتاج بتاعها لما هي شربت الوحي ايه ده واصابت طائفة منها اخرى انما هي قيعان يعني مستنقعات لا تمسك ماء ولا تنبت كلأ
فذلك مثل من فقه في دين الله ونفعه بما بعثني الله به فعلم وعلم ومثل من لم يرفع بذلك رأسا الناس اللي ما بتتلقى الوحي او بتاخد الوحي ده باستهزاء ومش بتستفيد منه
طيب يبقى الانسان اللي يحافز على حياة قلبه بالوحي يستحق نهر الماء ولانه تمسك بالفطرة السليمة يستحق نهر اللبن في الجنة بص يعني والانسان اللي ابتعد عن الشهوات المدمرة والسكر الذي يغيب العقل
الانسان ابتعد عن تغييب عقله وابتعد عن الشهوات المدمرة يستحق نهر الخمر في الاخرة وخمر الاخرة تختلف عن خمر الدنيا. لا لغو فيها ولا تأثيم. لا فيها لا فيها اه اه لا استاذ هي لها غول فيها. يعني ما في لا لا بتسبب اه لا غول فيها ولا هم ينزفون. يعني لا تسبب صداع ولا ولا حد مش هو يقعد يرجع
زي الخمر بتاعة الدنيا واللي بيستخدم القرآن في علاج امراض قلبه وشفائها يستحق نهر العسل لذلك يكافئ هذا الانسان يوم القيامة بهذه الانهار لكنها مشروبات مختلفة عن مشروبات الدنيا. اقرا بقى معي الاية خمستاشر. مثل الجنة التي وعد المتقون. فيها انهار من ماء
غير اس وانهار من لبن لم يتغير طعمه. وانهار من خمر لذة للشاربين وانهار من عسل مصفى طيب شف المقابلة اولا مثل الجنة التي وعد المتقون قصادها ايه بقى ؟ كمن هو خالد في النار
خلينا الاول في ايه مثل الجنة التي وعد المتقون فيها انهار من ماء غير اس. ماء لكنه ليس كماء الدنيا ماء الدنيا يأسا يعني طعمه بيتغير لو فضل راكد احنا في العامية نقول ايه؟ المية عطنت. بقت معطنة
لكن ماء الدنيا عشان خاطر ما يأسنش لازم يكون جاري باستمرار ماء جاري الدنيا بقى الماية دي بتتبخر وتبقى سحب وتنزل تاني وتمشي انهار او تبقى ابار وعيون فلما تتوقف الماء الراكد يأسا لكن ماء الاخرة
ما بيمرش في الدورة بتاعة الدنيا دي او بتاعة الماء في الدنيا عشان يبقى ماء مستساغ لا هو بيخلق مباشرة كده كرات جميل كمل الاية خمستاشر وانهار من لبن لم يتغير طعمه
لانه ما اتحلبش من حيوان لما بيحلبوا لبن من الحيوان بيبقى طازج في الاول ثم تاني يوم بقى يبقى لبن بايت. ثم يبدأ يتغير طعمه مع الوقت وبعدين يفسد كلبن الدنيا
لكن الا لو اتحط في التلاجة. طيب ربنا بقى بيخلق اللبن الاخرة ده كما هو كده بدون الدورة المعروفة بتاعة لبن الدنيا هو مش بيتغير. كم الخمستاشر يعني يعني ربنا بيقول لنا الماية مش هي الماية بتاعتنا. اللبن مش مش هو اللبن بتاعنا
طبعا العرب اللي معنا لازم يفهموا لبن يعني حليب خلاص وده اللفز الصح بتاعه اللي اول مرة نطلع احنا صح. لبن عند معزم البلاد العربية يعني زبادي رحت انا فاكر والله مرة كنت اول مرة اروح احج فيها. وطلبت الشاي بلبن. الراجل قال لي ايه ؟ قلت له الشاي بلبن ايه! انا قلت اولا قلت اختراع! ما تحط لبن يا عم! حط لي زبادي وكان طعمه وحش. ايه ده
بتاعكم بايز اتاري آآ لبن مش يعني لبن. المهم وانهار من خمر لذة للشاربين. خمر الدنيا فيها منافع ومفاسد بتسكر بتذهب العقل. بتسبب العداوة والخناقات. يسألونك عن الخمر والماس قل فيهما اثم كبير ومنافع للناس
وتسبب حوادث مرور ووفيات وناس تموت بقى في الحوادس ديت انما خمر الاخرة ربنا قال فيها في سورة الصافات لا فيها غول ولا هم عنها ينزفون بتسبب صداع ولا بتسبب سكر
كان من خمستاشر وانهار من عسل مصفح. العسل يا جماعة اللي بيخرج من المنحل بيبقى فيه نحل ميت ونمل وتراب لا يمكن تقدر تاخد العسل من المنحل تاكله على طول عشان تبقى عارف
انا اشتغلت في الموضوع ده على فكرة سنين بنجيب شاشة كبيرة قوي نحطها على وش البرميل ونصب العسل الخام عليها فالشاشة بتصفي الشوائب كلها بتلاقي على سطحها حاجات رهيبة نحل ميت وآآ حاجات فزيعة جدا. وشوائب وتراب
وينزل لك عسل مصفي العسل لو مش مصفى ما تقدرش تاكله طيب ايه الفرق بقى بين عسل الدنيا وعسل الاخرة. ما هو عسل الدنيا مصفي برضو اهو ايوة بس عسل الدنيا مش انهار
انت بتجيب شوية عسل قد كده بالشيء الفلاني. هناك بقى النهر كامل من العسل. كل حاجة في الجنة اصلا كبيرة الرسول عليه الصلاة والسلام قال ان في الجنة لشجرة يسير الراكب في ظلها مئة سنة
واقرأوا ان شئتم وظل ممدود. يعني في شجرة مش كل شجرة للجنة لكن في شجرة في الجنة الانسان اللي راكب حصان يفضل ميت سنة لسة في الزل بتاعها كل حاجات ضخمة يعني الجنة ما لها ما تحاولش تتصورها مش هتتصورها. صعب جدا تتصورها
كمل خمستاشر الاية خمستاشر ولهم فيها من كل الثمرات. طب ايه الغريب يعني؟ لا غريب طبعا ما فيش بلد في الدنيا بيطلع فيها كل الثمرات في بلد يسطح فيها زراعة المانجة اللي هي المانجو
وبلد يصلح فيها زراعة التمر. وبلد يصلح فيها زراعة البرتقال. وعشان يبقى عندك في بلد كل الثمرات لازم تستورد بقى وهتستورد بقى ما الفاكهة مش هتبقى طازجة انت عشان تستورد لازم الفاكهة ما تستويش على ابوها. يعني ايه؟ يعني ما تستويش على الشجرة بتاعتها. لو استوت على الشجرة بتاعتها تتاكل
خلال اربع خمس تيام وقولها تفسد لكن بيقص الثمرة اللي رايحة تصدير خضراء وبيتعمل لها حاجة اسمها انضاج صناعي في التايمة. بتقعد بقى عشرين يوم بقى على المركب. وقتها بتستوي. توصلك تاكلها تلاقيها ماسخة
يعني مش حلوة اوي يعني فهي دي النقطة انه الجنة فيها من كل الثمرات. ما فيش مكان في الدنيا كل الثمرات بتطلع فيه طيب ده معناه ان ارض الجنة ومناخ الجنة ليس كارض الدنيا ولا كمناخ الدنيا. شف كل دي محفزات بتحفزك انك تبقى من اهل الحق وانك تقف مع الحق
كذلك اه عشان كده بنقول ان الجنة فيها ما لا عين رأت ولا اذن سمعت. طيب كمل معي الاية خمستاشر مع كل ده بقى انهار من ماء ولبن وعسل وخمر وايه بقى كمان؟ وفي كل الثمرات ايه بقى كمان؟ ومغفرة
من ربهم مش فاهم بقى مغفرة ايه اللي في الجنة؟ الغفران هو انك اللي عملته لازم تؤدي تمنه الغفران ان انت تعفى من اداء الثمن واحد عمل حاجة غلط يدفع تمنها يا اما يغفر له
لزلك لما ربنا يغفر الذنب يعني العقوبة مش هتؤدى طيب انا هنا دلوقتي هفضل في الجنة اكل ثمرات. ولحم طير مما يشتهون. وطبعا هيبقى فيه حمام محشي كتير. واشرب بقى من انهار الماء واللبن والخمر
ده كل ده اكل وشرب؟ ده انا اكيد هيجي لي طلبك معوي واسهال على الاقل يعني لو ما جاش الحاجات دية هافضل رايح جاي على الحمام. ما هو كل ده اه داخل طب ما هو لازم يخرج
ومغفرة من ربهم ربنا الحاجات دي كلها مش هيجعلك تؤدي انك تروح الحمام وتتبول او تتغوط. ما فيش الكلام ده خالص. فضلات الانسان تخرج على شكل عرق ريحته مسك بدل ما يخرج منك بول وغائط وكل شوية بقى رايح الحمام بحاجة قرف كده ؟ لأ. يخرج منك على جلدك برفان
بس خلاص ومغفرة من ربهم كمل بقى وشف المقابلة. هات لي بقى ايه الاية كمل الاية الخمستاشر كمن هو خالد في النار وسقوا ماء حميما فقطع امعائهم يا نهار ابيض! شفت المقابلة عاملة ازاي
الاية اكيد دول مش زي دول. ربنا بيقول لك بقى ده زي كمان هو خالد في النار اهل الباطل دول خالدين في النار هيشربوا ماء بس مش زي الماء بتاع الجماعة بتوع جدل. لا لا لا. اولا ما عندهمش لا خمر ولا عسل ولا لبن. عندهم ماية بس ماية ايه بقى
ماء حميم حميم يعني بيغلي يقطع الامعاء وسقوا ماء حميما فقطع امعاءهم واحد يقول لك ايه ؟ طب ما فلة هيقطع امعاءه اول ما يشربه وخلاص مش هيتعزب تاني. الامعاء اتقطعت
يبقى مش هيشعر بالم تقطع الامعاء الا مرة واحدة ده نقول له لأ ما تقلقش كل شيء معمول حسابه ما هو اهل الباطل ما كانوش بيتوقفوا عن عذاب اهل الحق في الدنيا
كان عزابهم مستمر لزلك ما فيش بنج في النار خالص. يخليهم ما يحسوش بالعزاب. لا لا العزاب في النار مستمر. ربنا قال في سورة النساء كلما نضجت جلودهم بدلناهم جلودا غيرها ليذوقوا العذاب. اجهزة الاحساس
بتاعة الحرق بتاعة اللسع بتاع النار في الجلد. فكل ما الجلد ينضج ربنا يبدله بجلد جديد عشان يفضل العزاب مستمر. نفس الكلام اجهزة الاحساء كل الاجهزة بتاعة الاحساس بالعزاب هتتجدد باستمرار
اللهم اجعلنا ممن يحبون الحق ويسعون الى الحق ويعملون بالحق وينصرون الحق ويموتون على الحق ولا اجعلنا ابدا من اهل الباطل. نتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله
له لك وسعينا كله في مرضاتك. اللهم اجعل القرآن الكريم ربيع قلوبنا ونور دورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه. اكفنا واهلينا واخواننا شر كل من يكيد لنا ولهم
واحفظنا واياهم من شرورهم. ونجعلك اللهم في نحورهم. فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين
وفي تركستان الشرقية وانصرهم وانصر من نصرهم واخذل كل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا
مريضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره وابعده عنه. ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك
والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفيض بالايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك. انك
فنعم المولى ونعم النصير. والسلام عليكم ورحمة الله وبركاته نراكم غدا باذن الله في نفس هذا الموعد ان كنا من اهل الدنيا